Tikėjimo žodis

Tikėjimo žodis (TŽ) – savarankiška evangelinė Lietuvos krikščionių bendrija.

Bažnyčia „Tikėjimo žodis“ susikūrė 1988 m. spalio 2 d. Vilniuje. Tada apie dvidešimt krikščionių iš skirtingų Bažnyčių (sekmininkų, evangelikų-baptistų ir katalikų-charizmininkų) susibūrė į vieną Bažnyčią. Pogrindyje spausdino laikraštį „Tikėjimo žodis“.

1990 m. pirmuoju pastoriumi tapo Giedrius Saulytis (bendrijai vadovavo iki 2014 m.).Neteisėtos meilės kaina: „Tikėjimo žodžio“ pastorius neteko pareigų. Delfi.lt. Nuoroda tikrinta 2024-05-18.

1991 m. spalio 18 d. buvo įregistruotas Biblijos centras „Tikėjimo žodis“, sujungęs visas TŽ bendruomenes Lietuvoje.Trumpa istorija. Evangelija.lt. Nuoroda tikrinta 2024-05-18. 2001 m. Biblijos centro TŽ pavadinimas buvo pakeistas į Krikščionių bendriją „Tikėjimo žodis“, kuri vienijo 34 Lietuvos evangelines Bažnyčias. 2018 m. sausio 13 d. Krikščionių bendrijos „Tikėjimo žodis“ pavadinimas pakeistas į Lietuvos evangelinių bažnyčių bendriją. „Tikėjimo žodis“ tapo Lietuvos evangelinių bažnyčių bendrija. Nuoroda tikrinta 2024-05-18.

 Tikėjimas 
Bendrijos nariai tiki, kad Šventasis Raštas, tiek Senasis, tiek ir Naujasis Testamentas, yra Dievo įkvėptas žodis, turintis užbaigtą Dievo valios apreiškimą žmonių išgelbėjimo bei tikėjimo klausimais; taip pat pripažįsta visuotinius tikėjimo išpažinimus – Apaštališkąjį, Nikėjos ir Atanazo, – kuriais remdamiesi artikuliuoja savo tikėjimo išpažinimą, būdingą evangeliškoms Bažnyčioms.

 Misija ir vizija 
Savo misiją TŽ apibūdina kaip: 1) Jėzaus Kristaus garbinimą, skelbiant Jo Evangeliją ir mokant įtikėjusiuosius laikytis Dievo žodžio tiesų, 2) krikščioniškų vertybių diegimą visuomenėje, 3) gailestingumo ir labdaros tarnystę.

TŽ vizija – pažinti Kristų ir Jo pažinimą perteikti kitiems (pagal apaštalo Pauliaus „Laišką filipiečiams“ 3, 8-14).

 Dvasingumo kryptys 
Bendrija skelbiasi puoselėjanti tris krikščioniško dvasingumo kryptis: kontempliatyviąją, kognityviąją ir karitatyvinę.Dvasingumas. Evangelija.lt. Nuoroda tikrinta 2024-05-18.

 Kontempliatyvusis dvasingumas pabrėžia asmeninį Dievo išgyvenimą ( 'įsižiūrėjimas'; kontempliatyvus – 1) linkęs į apmąstymus, sutelkiantis dėmesį į savo vidaus pasaulį, 2) pasyviai stebintis, apmąstantis tikrovę).
 Kognityvusis dvasingumas pabrėžia Šventojo Rašto pažinimą, proto atnaujinimą Dievo žodžiu bei teologinį išsilavinimą ( 'pažinimas').
 Karitatyvinis dvasingumas pabrėžia gailestingumo tarnystę vargšams ir asocialiems asmenims visuomenėje ( – 1) stygius, trūkumas, 2) gailestingumas, gailestingoji meilė).

 Išnašos 

 Nuorodos 
 Krikščionių bendrija Tikėjimo žodis 

Kategorija:Naujieji krikščioniški judėjimai
Kategorija:Krikščionybė Lietuvoje